safouaneb/arywiki huggingface dataset:
آيت عطا

ايت عطا (تشلحيت: ⴰⵢⵜ ⴰⵟⵟⴰ) هي اتحاد د قبايل مغريبية شلوح جاو ف لجنوب الشرقي د لمغريب. لقبايل د ايت عطا داخلين ف لاقاليم د وارزازات و زاڭورة و ازيلال و الراشيدية و تينغير. الناس د ايت عطا تيتسمّاو لعطاويين، كانو مقدّرين ب 130. 000 ف 1960 و تيهضرو تشلحيت. التاريخ. ف التلاتينيات د لقرن 20، تعرفات لقبايل د ايت عطا، حيت قاومات بزاف لاستعمار لفرانساوي د لمغريب، و كانت لاراضي ديالها هي اخر لبلايص اللي ستعمرات فرانسا ف لمغريب (تحتلات تال 1933). من بين لمضاربات لمعروفين اللي شاركو فيها ايت عطا كاين لمعركة د بوڭافر اللي ربحو فيها لمغاربة، ب لقيادة د عسو اوباسلام.
عبد لغني بوستة

عبد لغني بوستة السرايري (تولد ف 18 فبراير 1949 ف مراكش - مات ف 21 شتنبر 1998 ف باريز) كان سياسي مغريبي معارض، من لمؤسسين د لحركة د لاختيار التوري. بوستة كان ضد النضام د لحسن التاني، و عاش كتر من عشرين عام ف لمنفى. من لجمل اللي كان تيقول بزاف: "اللي تيناضل يقدر يخسر، و لكن اللي ما تيناضلش را خسر اصلا". عبد لغني بوستة كان ف صغرو لاتحاد لوطني د لقوات الشعبية، ف 1975 كان من لمؤسسين د لاختيار التوري، و ف 1983 كان مع لمؤسسين د حزب الطليعة الديموقراطي لاشتراكي. ف عام 2000، تمنعو لجرائد د لوجورنال و دومان والصحيفة ف لمغريب، من مورا ما نشرو برية كان صيفطها لفقيه لبصري لاوفقير (على لمحاولة نقيلاب د 1972)، و كانت جات من عند عبد لغني بوستة.
حمد عجور

حمد عجور (بلامازيغية: ⵃⵎⴷ ⵖⵊⵊⵓⵔ، تولد ف 1931 ف زغنغن - مات ف 2019 ف الناظور) كان رسام مغريبي. تعلّم عجور الرسم بوحدو، و كان خدام ف لمنجم د ويكسان. الستيل ديالو. محمد عجور رسم على بزاف د لحوايج اللي اترو عليه ف حياتو، بحال لخدمة ف لمنجم، و الطبيعة، اللي دوز فيها بزاف صغرو ملّي كان تيسرح.
محسن زروال

محسن زروال كاتب ؤ ناقد مسراحي مغريبي. ؤ كان مودير ديال لجمعية لمغريبية د لمحتارفين د لفنون دّرامية.
ملايري

لملايري ؤلا لملياردير هوّا شخص لي راسمالو صّافي مليار ؤلا كتر من شي صولدي متداول، عادتن شي صولدي قوي بحال دّولار لميريكاني ؤلا ليورو. لمجلة د لبيزنيس فوربس كاتصدر ليستة د لملايريا ف لعالم ب دولار لميريكاني كلا عام، ؤ ف لڤيرسيون ؤنلاين ديالها كاتجددها بشكل مستامر. على حساب لمونضامة د ؤكسفام لخيرية، ف 2017 كانو اغنى 8 د لملايريا ليمتالكو نّص د تّروة لي كاينة ف لعالم كامل.
الصديق مكوار

الصديق مكوار (مزيود ف مدينة تارودانت) مومتيل ؤ موخريج ؤ كاتب مسراحي مغريبي. عندو شهادات من لمدراسة لعالية د پاري.
محمد عبد الجليل الهجراوي

محمد عبد الجليل الهجراوي باحت اكاديمي ف لاركيولوجيا ؤ شاعر ؤ كاتب مسراحي مغريبي. كان مودير د مصلحة تّرات تّقافي ف وزارة تّقافة، و ؤستاد باحت متخصص ف لعصور لقبلتاريخية ف لمعهد لوطني د لاثار و تّرات. كان عضو ف لفرقة لعلمية لي كتاشفات اقدم اتار د لحوايج ف لعالم، لي كاترجع ل هادي 120. 000 عام، ؤ لي تّلقات حدا تمارة، ؤ حتا ف لفرقة لي دارت بحت ف مغارة لحمام حدا وجدة. ؤ كان ايضا عضو ف لّجنة لمغريبية د تّاريخ لعسكاري. قرا ف جاميعة د بورضو ف فرانسا فين خدا دّوكتورا ديالو ف 1985.
عبد الرحمان الزناتي

عبد الرحمان الزناتي (تولد نهار 14 يوليوز 1943 ف وجدة) رسام و كاتب و شاعر مغريبي. هو من اول الرسامة د الشرق د لمغريب اللي تعرفو تال لخاريج. الزناتي تعلم لفن بوحدو و تيكتب الشعر ديالو بلفرانساوية.
مارية

لمارية (ب نّڭليزية Tide، ب لفرانساوية Marée) هوّا موصطلح عند نّاس د لبحر، لي كيشير ل لمستوى د لما د لبحر، ؤ لي تّبديلات ديالهوم سبابهوم لمفعول د لجادبية د لقمر ؤ د شّمش على لارض ؤ دّوران د لارض. تعابير عند لبحارا. ملي كاتكون لمارية نازلة بزاف، عند لبحّارا كاتسمّا "لمارية لحسيبة"، ؤ ملي كاتكون طالعة، ؤلا كيما كيتڭال ملي "لبحر كيملا"، سيرتو ف شتنبر كاتسمّا "لمارية لغشطية". ملي كيطلع لما بزاف دقة وحدة، كاتسمّا لفيضة.
فيضة

لفيضة (ب لفرانساوية Raz-de-marée) هوّا حالة ستيتنائية فاش لبحر كيطلع مستواه بزاف ؤ كيغطي ماه شّط كاملو ؤلا كيتجاوزو ؤ كيسبب فيضان. سباب هادشي عادتن كيكون عوامل د طّقس، ؤلا حتا عوامل جيولوجية بحال زّلازل، ؤلا بشرية بحال تّجارب نّووية تحت لما. ف هاد لحالة كانهضرو عادتن على "تسونامي".
عادل اضريسي

عادل اضريسي (من مواليد 1988 ف سوق سّبت) ممثل و كاتب مسرحي مغربي. خدا باكالوريا ف الاداب ف 2007، ؤ موراها ليصونس ف الادب النڭليزي - كلية لاداب بني ملال، و استاذ مسرح ف مؤسسة لابداع الفني و الادبي. اضريسي عضو اتحاد كتّاب المغرب، معروف فالاوساط التربوية بالابداعية ديالو و اساليبو التفاعلية في تدريس التلاميذ المهارات الحياتية ب توظيف تقنيات المسرح. ف 2014 حصل على جائزة اتحاد كتّاب لمغريب ديال الادباء الشّباب ف فن لمسرح، على مسرحيتو "البندقية والذئاب". حاصل ايضا على ماستر فمقاربة النوع وباحث في المسرح وفنون العرض وهو مؤلف مسرحية غيثة لي خدات الجائزة الكبرى في المهرجان الوطني للمسرح ولي مخرج ديالها الفنان المغربي ادريس الروخ.
لعلاقات بين ؤكرانيا ؤ روسيا

لعلاقات بين ؤكرانيا ؤ روسيا حبسو من 24 فبراير 2022، بسباب لحرب لي ضايرة دابا تماك ملي هجمات روسيا على ؤكرانيا. بشكل عام، لحرب رّوسوؤكرانية كانت بدات من 2014. من بعد تّفكيك د ليتيحاد سّوڤياتي ف 1991، لعلاقات بين هاد جّوج بلدان كانت موسومة ب توترات ؤ فترات د لعداوة لقوية. ف لبدية د عوام 1990، سّياسة لخارجية د ؤكرانيا تميّزات ب رّغبة ف تكريس سّيادة ؤ سّتيقلالية ديالها، متبوعة ب سياسة ديال موازنة تّعاون ديالها مابين ليتيحاد لؤروپي، روسيا ؤ لقوى لعوضما ف لعالم.
لطيفة البوحسيني

لطيفة البوحسيني هي استاذة جامعية ف كلية علوم التربية، ف الرباط، و خبيرة ف مجال النوع الاجتماعي و حقوق لانسان و عضو المكتب الوطني لكلية المواطنة للدراسات السياسية ف الرباط من 2012. وهي عضو ف لمكتب لوطني د لمنظمة المغريبية د حقوق لانسان و كاتبة و ناشطة يسارية حصلات على درجة الدوكتورا ف التاريخ و الحضارات و تاريخ الحركة النسوية ف لمغريب. لطيفة البوحسيني هي حتى مدربة متخصصة ف حقوق لمرا، و متحدثة ف لمجلس لوطني د حقوق لانسان. حياتها. تزادت البوحسيني ف وزان و نتاقلت للرباط و فاس باش تكمل دراستها، من بعد مشات ل فرانسا و خدات تماك الدوكتورا ديالها ف التاريخ من جامعة تولوز لي كان الموضوع تاعها وضع لمرا ف لكتابات و التاريخ لمغريبي ف لعصور لوسطى. نضمت من بعد لمنظمة لعمل الديمقراطي الشعبي و نتاقلات ل تحاد لعمل النسائي. بدات لطيفة البوحسيني مسارها لمهني ف لامانة لعامة د لمرا و لاسرة و ادماج لمعاقين و من بعد رئيسة قسم ف مديرية الشؤون لجتماعية و ف مديرية وزارة التنمية لجتماعية و لاسرة و التضامن. تحولات من لادارة ل استاذة جامعية ف عام 2008 ف لمعهد لوطني د لعمل لجتماعي ف طنجة ومن بعد ف كلية علوم التربية ف الرباط. لاراء تاعها. كتقول لطيفة البوحسيني بلي لمساواة بين لمرا و الراجل كتعلق ب لمساواة ف لحقوق و لواجبات، و ف لمكانة و لكرامة، ف لولوج لمتساوي ل لموارد و الفرص، و لمساواة داخل لاسرة، و ف لخدمة، و ف لفضاء لعام و لحياة السياسية، و لمساواة معندهاش علاقة بالتشابه والتطابق وكتقول بلي وخا لاحزاب خصصات لقضية مرا ف لبرامج ديالها نصيب كبير، ولكنها مقدماتش اجراءات يمكن تفعلها على ارض لواقع
خديجة سوكدالي

خديجة سوكدالي مومتيلة ؤ كاتيبة مسراحية ؤ شاعيرة مغريبية. كاتكتب سيرتو ل دّراري صّغار، ؤ كاتمارس لميهنة د تّدريس.
لعلاقات بين لمغريب ؤ روسيا

لعلاقات بين لمغريب ؤ روسيا (ب رّوسية Российско-марокканские отношения) عمرها كتر من 2 د لقرون، ؤ باقة مستامرة حتال ليوم. عاداد د لمغاربا كيمشيو ل روسيا باش يقراو، سيرتو طّب، لانجينيوري، لانفورماتيك، لقتيصاد، تّدبير د شّركات ؤ لّيسانيات. ؤ كاينين بزاف د رّواسا لي كيجيو ل لمغريب على ود سّياحة، كيما بزاف د لمغاربا كانو مشاو ل روسيا على ود كاس لعالم 2018 لي كانت تنضّمات تماك. تّعاون بين لمغريب ؤ روسيا كاين ف مجالات د لانجينيوري ؤ صّيناعة، سيرتو طّاقة، لانفورماتيك ؤ صّيد لبحري. تاريخ. لامبراطورية رّوسية. لعلاقات كانت موجودة بشكل رسمي من لقرن 18، ب تبادلات تيجارية مابين سّلطان محمد تّالت بن عبد الله ؤ تّسارينا د روسيا كاطارينا تّانية. ف لّخر د لقرن 19، ؤ ب تّحديد ف 1898، لامبراطورية رّوسية دارت سفارة ديالها ف طانجا. ف 1906، روسيا، ممتّلة ب دّيپلوماسي ارتورو كاسيني، شاركات ف مؤتمر لڭزيرة لخضرا، لي ناقش لمصير د لمغريب ف لمطايفة بين لبلدان د ؤروپا، سيرتو فرانسا ؤ المانيا على شكون فيهوم غادي ياخدو كا مستعمرة. روسيا دعمات بلا شروط لموقف د فرانسا، ؤ هاد دّعم ستامر ف اخر يامات روسيا تّسارية. ليتيحاد سّوڤياتي. ف لبدية د لعهد د ليتيحاد سّوڤياتي، دعمات روسيا، على طريق كوميطيم (مونضامة د شّيوعية دّولية)، لحملة ديال جاك دوريو ضد لحتيلال لفرانساوي د لمغريب، ؤ ماسناتش لپروطوكول د طانجا لي ب موجيبو ولات طانجا منطقة دولية. ف لفترة د لحرب لباردة، كان لمغريب من اهم شّوراكا تّيجاريين د ليتيحاد سّوڤياتي ف افريقيا. ف لحتيجاجات د موسكو 1964، 50 طالب مغريبي جتاحو سّيفارة د لمغريب ف موسكو، ؤ دارو عتيصام كا حتيجاج على لحكم ب لاعدام لي صدراتو محكامة مغريبية ف حق 11 شخص تتاهمو ب محاولة غتيال لماليك لحسن تّاني. سّلطات سّوڤياتية ضطرات تخرّجهوم بسّيف ب طلب من سّيفارة، ولاكين رفضات طلب باش تحيّد ليهوم لمينحة د لقراية ؤ ترجّعوم فحالهوم. لحوكومة سّوڤياتية ماكانش عندها موقف معادي ل لمغريبية د صّحرا، ولاكين كانت كاتمد دزاير ب سّلاح لي كانت كاتعطيه ل لبوليزاريو. هادشي خلّا لماليك لحسن تّاني يڭول بلي لمغريب ؤ ليتيحاد سّوڤياتي راهم ف حرب، وخا ماكانتش بشكل موباشير. ف 1978، ليتيحاد سّوڤياتي ستتمر بزاف ف لمجال د لمناجم ف لمغريب، ؤ ف لّخر د سّبعينات ؤ ف تّمانينات، لمغريب كان اكبر شريك تيجاري د ليتيحاد سّوڤياتي ف افريقيا. روسيا ليتيحادية. ف لوقت د لجايحة د كوڤيد 19، لمغريب عطا لاكور ل تخدام لڤاكسان رّوسي سپوتنيك 5 ف يناير 2021.
أسماء لورياشي

اسماء لورياشي (بلامازيغية: ⴰⵙⵎⴰ ⵍⵡⵔⵢⴰⵛⵉ - تولدات ف 1968 ف بني سيدل) هي رسامة و ديزاينر مغريبية، تاتقري لفن التشكيلي ف وجدة. لورياشي درات بزاف د لمعارض لفردية و لجماعية ف لمغريب و تا ف لخاريج. الرسمات د اسماء لورياشي تاتركز على الطبيعة ديال الريف، اللي هي لمنطقة لاصلية ديالها.
صلاح الدين مزوار

صلاح الدين مزوار (مزيود ف 11 دجنبر 1953 ف مكناس) سياسي ؤ ؤستاد د لقتيصاد مغريبي، كاينتامي ل تّجمع لوطني د لاحرار. ؤ كان عضو ف لمجلس د نّواب ؤ وزير د لخارجية. حياتو. صلاح الدين مزوار تخرّج من جاميعة د پيير مينديس فرانس ؤ خدا ديپلوم د لميتريز ف لعلاقات دّولية من جاميعة ڭرونوبل، ؤ ديپلوم ف تّدبير من لمعهد لعالي د تّيجارة و ادارة لمقاولات (ISCAE) ف كازا. ؤ كان واحد لوقت لعب معا لمونتاخاب لوطني لمغريبي د لباسكيط. مزوار مجوج ؤ عندو جوج ولاد. كاريير. صلاح الدين مزوار كان خدم ف لبدية د تّمانينات ف دّيپرطومو لاداري ف وكالة توزيع لما و تّريسينتي ف رّباط و طانجا، قبل ما يلتاحق ب مكتب ستيغلال لمراسي (من 1986 تال 1991). و ف عام 1991 لتاحق ب مجموعة سپنيولية متخصصة ف تّيكستيل، و تعيّن مودير عام د لفرع ديالها ف مدينة سطات، موراها تولّا مهمة د مودير تيجاري د لمجموعة براسها ف لمغريب و افريقيا و شّرق لاوسط. تّنتاخب صلاح الدين مزوار، ملي كان ديجا عضو د لّجنة لمركزية د تّجمع لوطني د لاحرار، ف يونيو 2002 رايس د لجمعية لمغريبية د صّناعات د تّيكستيل ؤ لحوايج. و تّنتاخب رايس د لفيدرالية د تّيكستيل و لحوايج و لمنتوجات د جّلد ف ليتيحاد لعام د لمقاولات د لمغريب. و تعيّن ف 8 يونيو 2004 وزير د صّيناعة و تّيجارة و تاهيل لقتيصاد. و ف 15 اكتوبر 2007 وزير د لقتيصاد و لفينونس. و ف 23 يناير 2010، تّنتاخب رايس ديال حيزب تّجمع لوطني د لاحرار. ف 23 اكتوبر 2013، تعيّن وزير د لخارجية و تّعاون. كان ايضا مودير ديال لفرقة د رّاجا لبيضاوي.
بوشتى الحياني

بوشتى الحياني (مزيود ف 1952 ف تاونات) زوّاق (فنان تشكيلي) مغريبي. الحياني بدا لكاريير لفنية ديالو من سّبعينات، ؤ ولا من اهم ؤ اشهر زّواقين لمغاربا. هوّا من لفنانين لمغاربا لقلال لي متمكنين بشكل كامل من تقنيات رّسيم. الحياني تخرّج من مدراسة لفنون تّطبيقية د كازا، ؤ من بعد من مدراسة لفنون جّميلة ف پاري. لاعمال ديالو دازو ف معارض ف لعالم كامل. الحياني دابا عايش ؤ خدّام ف رّباط كا ؤستاد د تازواقت، ؤ هوّا عضو ف لمجلس ديال لجمعية لمغريبية د لفنانين.
أطلس لموري

اطلس لموري (ب لامازيغية ⴰⴳⵍⵍⵉⴷ ⴰⵟⵍⴰⵚ) ماليك ؤسطوري لي كيتݣال بلي حكم مملكة موريطانية ف وقت مامعروفش. على حساب لؤسطورة، لماليك اطلس كان ولد رّب بوسيدون، لي كان معبود عند لامازيغ، ؤ لي على حساب تّوارخي ليوناني هيرودوت، كانو ليونانيين خداو لعيبادة ديالو من شمال افريقيا. تقدر تكون لؤسطورة ديال رّب ليوناني اطلس حتا هيّا اصلها من شمال افريقيا، ؤلا عندها علاقة ب اطلس لموري. لماليك اطلس كيتݣال بلي كان فيلسوف ؤ ماطيماتيسيان ؤ فلكي، ؤ بلي كان اول واحد ختارع كورة سماوية، ؤلا ݣاع صّيونص د لفلك براسها. ؤ هوّا مدكور عند توارخيا رومان ؤ يونانيين بحال ديودوروس. ؤ يقدر يكون هوّا لاصل ديال لؤسطورة د اطلانتيس، لي حاكمها ماليك سميتو نيت اطلس، لبلاد لي عطاها افلاطون ف جوج كتوبا ديالو، كريتياس ؤ طيمايوص، كا ميتال ديال دولة ميتالية. كلمة "اطلس" كيما مستعملة دابا خداها ݣيراردوس ميركاطور ف 1595 من سّمية د لماليك اطلس، فاش قاد اول اطلس جغرافي، يعني كتاب د لخرايط د لبلدان، ؤ ف لموقديمة د لكتاب ديالو هداه ل لماليك اطلس لي عتابرو "اول جغرافي".
ڤولوكس

ڤولوكس ؤلا وولوكس (ب لّاتينية Volux) هوّا امير موري امازيغي، ؤ ولد لماليك بوكوس لّول، لي كان عايش ف لّخر ف لقرن تّاني قبل لميلاد، ؤ كان كوماندان د لارمي د لمور ف لحروب د يوغرطن. عندو جوج خوت لي معروفين ب سميتهوم هوما ماصطانيصوسوس (لي ولّا ماليك مورا بّاهوم)، ؤ بوݣود (ماشي نفسو لماليك بوݣود لي كان ف لغالب ولد ماصطانيصوسوس). نوطات لوغاوية.
پروطوكول د طانجا

لپروطوكول د طانجا ؤلا تّيفاقية لمتعلقة ب تنضيم لوضعية د منطقة طانجا هيّا تّيفاقية لي سناوها فرانسا، سپانيا ؤ لمملكة لمتاحدة، ؤ لي جعلات لمدينة د طانجا منطقة دولية. بلجيكا، هولاندا، سّويد ؤ لبرطقيز تاهوما نضمو ل هاد تّيفاقية من بعد. لپروطوكول تّسنا ف 18 دجنبر 1923 ف پاري، ؤ تطبّق ف 24 ماي 1924. من 1929 ولّات سپانيا لي مسؤولة على لامن د لمدينة، ف لوقت لي سّلطة تّشريعية (لي كاتصاوب لقوانين) كانت ف يد لجنة دولية. سپانيا حتلات طانجا من 1940 تال 1945، مستاغلة لفترة لي كانت فيها فرانسا محتلة من طاراف المانيا ف لحرب لعالمية جّاوجة. ف 29 اكتوبر 1956 رجعات طانجا ل سّلطة د لمغريب بعدما خدا ستيقلالو على فرانسا ؤ سپانيا.
لمدني لݣلاوي

لمدني لݣلاوي لمزراوي، هو لخو لكبير ديال تهامي لڭلاوي، وقايد مخزني عينو السلطان الحسن الاول بن محمد خليفة ليه على مناطق ف الشرق لمغريبي، وهو لي قاد نقيلاب على السلطان عبد العزيز بن الحسن باش يطلع السلطان لمخلوع عبد الحفيظ بن الحسن سنة 1907م ف مراكش. حياتو.
لخلافة لعباسية

دولة لعباسيين ولا لخلافة لعباسية هي ثالث خلافة اسلامية؛ بعد، لخلافة لاموية، لخلافة الراشدة. وقدرات تحيد لامويين من الحكم فالشرق وبقاو تابعينهم حتى كانو غادي يقتلوهم كاملين لكن نجا منهم عدَادْ، وهاد لامويين قدرو يصاوبو دولة ديالهم ثانية فالغرب لي هي اندلوس بواسطة عبد الرحمن الداخل. ولخلافة العباسية كانت مزيانة بزاف ف عهد لخليفة هارون رشيد، لي كانت متطورة من ناحية لعلوم ؤ لفلك ؤ الطب ؤ الهندسة ؤ حتى من لهيمنة العسكرية ديالهم على العالم ولقوة لكبيرة لكانت عندهم فديك لوقت.
لخلافة لأموية

لخلافة لاموية هي دولة اسلامية طلعات مع نهاية ديال لخلافة الراشدة بمقتل سيدنا علي بن ابي طالب يوم 18 رمضان عام 40 هـ، رسميًا بدات لخلافة لاموية مع تناول الحسن بن علي لـمعاوية بن ابي سفيان نهار 25 ربيع الاول عام 41 هـ، وبقات مستامرة لخلافة لاموية لحتى معركة الزاب، للي كانت بين جيوش لخلافة لعباسية ؤ جيوش لخلافة لاموية حيت تهزم فيها مروان بن محمد اخر لخلفاء لامويين وكان هادشي فـ 11 جمادى الاولى 132هـ، وبقات هاد الدولة الاسلامية تسعين عام، وحكموها جوج اسر منها "الاسرة السفيانية" للي حكمات 24 عام، ؤ "الاسرة المروانية" للي حكمات 76 عام.
خلافة راشدة

لخلافة الراشدة هي اول دولة ؤ خلافة اسلامية بعد وفاة الرسول محمد، ؤ بانت هاد الخلافة فالجزيرة العربية ؤ نتاشرت على طول المناطق لي مجاورينها؛ بحال، بلاد لفرس، الروم… ، تاسست 7 يونيو سنة 632م. ؤ مكانتش بالحكم الوراثي بحال لملكي، كان كيتعين الحاكم (لخليفة) من اهل الشورى عكس، لخلافة لعباسية، لخلافة لاموية، لي كانت ذات حكم وراثي. ؤ الصحابي ابو بكر الصديق كان اول حاكم ؤ خليفة فالخلافة الراشدة ؤ الصحابي علي بن ابي طالب كان اخر حاكم فالخلافة الراشدة. وكانو الخلفاء لي حكموا الخلافة الراشدة هما ربعة ديال الخلفاء ؤ اصحاب الرسول ؤ من لعشرة لمبشرين بلجنة، وكانت الخلافة فاكبر توسع ليها فعهد الصحابي عمر بن الخطاب كيف ما هو باين بالصورة، وفهاد الخلافة بانو فيها بزاف ديال لقادة لعسكريين لكبار منهم عمرو بن العاص، خالد بن الوليد، سعد بن ابي وقاص رضي الله عنهم. ؤ تنازل الحسن بن علي على الخلافة لصالح معاوية بن ابي سفيان لغادي ياسس لخلافة لاموية وغادي يبان فعهدو الحكم الوراثي، لكاين ف لمغريب، لاردن، سعودية حاليًّا. لعسكر. الشريعة لاسلامية. تاريخ.
محمد تاغزوت

محمد تاغزوت (تولد ف 1952 ف لعيون سيدي ملوك) هو رسام و مصوير مغريبي، و كان استاد د التربية التشكيلية ف التانوية د لمهدي بن بركة ف وجدة. تاغزوت تعلم لفن بوحدو، و دار اول معرض ديالو ف 1975، و من ديك الساعة و هو تيدير لمعارض ف لمغريب و ف لخاريج.
صلاح الدين لأيوبي

الناصر صلاح الدين يوسف بن ايوب لي مشهور بين اوساط لمسلمين و المؤرخين ب "صلاح الدين الايوبي"، هو حاكم ؤ قائد عسكري مسلم اصولو كردية، كيتعتابر هو لمؤسيس لفعلي ديال الدولة لايوبية لي وحدات اجزاء مهمة ف لجزيرة لعربية ؤ شرق لاوسط بالضبط تحت راية لعباسيين لي قضات على الدولة لفاطمية بعد 262 سنة. ولعب صلاح دور كبير فالتاريخ لاسلامي حيت رجّع بزاف ديال لاراضي لمهمة بحال فلسطين ؤ لبنان، لي كانو تحت سيطرة صليبيين د ؤروپا، وتشهر بزاف فاش رجع لقدس ف معركة حطين لمشهورة.
لقدس

لقدس مدينة كاينة ف غرب اسيا، ؤ جات ف على لحدود مابين اسرائيل ؤ ضّفة لغربية. كاتّعتابر من اهم لمدون فالتاريخ، ؤ عندها بزاف ديال د سّميات منها؛ "بيت لمقدس"، "لقدس الشريف"، ؤ "اولى القبلتين". اسرائيل كاتسيطر على لمدينة بشكل كامل، ؤ دايرة اهم لمؤسسات ديالها تماك. ف نفس لوقت، السلطة لوطنية لفيليسطينية ؤ لمونضامة د التحرير لفيليسطينية كيعتابرو بلي خاصها تكون لعاصيمة د فيليسطين. لقدس عندها دلالة روحانية ؤ مكانة كبيرة عند لمسلمين، نّصارا، ؤ ليهود.
معاهدة طانجا 1844

معاهدة طنجة (ب لفرانساوية Traité de Tanger)، هي معاهدة مغربية فرانساوية تاريخية، لي كانت باغية تحيد الصداع بين لمغريب و فرانسا، بسباب الامير عبد القادر الجزائري لي كان كيهرب ل لمغريب. الدعم ديال السلطان مولاي عبد الرحمان ل لامير عبد لقادر ادّى ل قصف طانجا ف 6 غشت 1844. ف 14 غشت، لعسكر د لمغريب تعرّضو ل هجوم ديال لقوات د الجينيرال لفرانساوي طوماس روبير بوجو ف معركة ايسلي، حدا واد ايسلي، لي جا قريب ل لحدود ديال الدزاير لفرانساوية. النهار لي موراه، لقوات د لبحرية لفرانساوية قصفو و حتلو الصويرة. شهر من بعد، تسنات معاهدة طانجا ف 10 شتنبر 1844، لي سالات لحرب، و عتارف فيها لمغريب ب الدزاير كا جزء من فرانسا.
روسوم

الروسوم ولا لانيميشن ولا ميكيات ولا الروسوم لمتحركة هو عرض سريع ل مجموعة من تصاور 2D ولا 3D متابعين باش يحييو حركة ولا تحريك، وهو خداع للشوف د لحركة، حيت لحاسّة د شّوف ديالنا كاتبقا مفيكسية ف بلاصة وحدة. و بهكا كيتمكن ليهم يصنعو ويعرضو الروسوم ب بزاف ديال الطرق لمختالفة. و الطريقة لي كتستعمل بزاف هي التصاور لي كيكملو لحركة بحال لي ف افلام و لڤيديوات. وكاينين طرق كتار خرين بحال بحال الروسوم لي كاينين حاليا. و لمحاكاة لي كتستعمل حاليا فالحركة هي فاش كيدوزو سلسلة من الصور لمرسومين، وهاد النوع هو لي كنشوفو دابا فالتلفازة بزاف. اصل لكلمة. كيرجع اصل كلمة "انيميشن" ل لكلمة اللاتينية "animātiōn"، وهي اصل "animātiō"، و لي كتعني "نعطيو لحياة". و لمعنى لاساسي ل لكلمة لانݣليزية هي "لحيوية"، و تستخدمات بزاف ل فترة طويلة بمعنى "لوسط ديال الصور المتحركة". ف جّاپون كيستعملو كلمة انيمي باش يقصدو بيها "روسوم" كيما كان اصلها ؤلا سّتيل ديالها، ولاكين برّا جّاپون كلمة "انيمي" ؤلا "انيم" كاتعني غير رّوسوم ديال جّاپون لي كيكون عندهوم ستيل خاص ف رّسيم.
كارتونيطو

كارتونيطو هي سميت علامة تجارية دارتو شركة "وارنر ميديا" التابعة لشركة "اي تي &amp؛ تي" لي هي قناة تلفازة و فقرة تلفيزيونية لي كتستهدف الدراري الصغار لي مازال ما دخلو لمدرسة. من بدية عام 2022، بداو كيبانو قنوات بعلامة كارتونيطو فلمملكة لمتحدة (لي هي الرئيسية و لاصلية)، الطاليان، وامريكا اللاتينية، و فنفس الوقت كاتعرض قنوات كارتون نيتوورك لفقرة ف لعالم لعربي، و تركيا، و ميريكان، و الجاپون، و وصل جنوب شرق اسيا ف 28 مارس 2022.
معركة الفراض

معركة الفراض، هي معركة اسلامية مشهورة ؤ مهمة فالتاريخ لاسلامي، وقعات ف شهر يناير عام 634، لموافقة لـ شهر دو لقعدة 12هـ، كانت بقيادة الصحابي الخالد بن الواليد ف لخلافة الراشدة، ضد لامبرطورية الساسانية ؤ لامبراطورية لبيزنطية لي متحالفة مع لعرب لمسحيين. بلحق لمؤرخين ختالفو ف تّعداد ديال هاد جوج جيوشا ولاكين تافقو بلي عددهم كتر من 100، 000 الف مقاتل بحكم لمعارك لي داروها قبل. ولجيش ديال لمسلمين قل من 20 الف.
إيلينا من أڤالور

ايلينا من اڤالور (بنݣليزية:Elena of Avalor) مسلسل روسوم ثريدي ميريكاني من انتاج ديزني تيليڤيشن انيماشين، تعرض لمسلسل من 22 يوليوز عام 2016 حتال 23 غشت عام 2020 فقناة ديزني جونيور. و داز المسلسل لاول مرة ف العالم العربي ف 29 اكتوبر عام 2016 ف قناة ديزني العربية. لقصة. كيدوي المسلسل على مغامرات اول اميرة لاتينيا لديزني، الاميرة ايلينا، الي كتحكم مملكة اڤالور بعدما ماتو واليديها على يد ساحر شرير سميتو شيريكي. كدوز ايلينا فبزاف من المغامرات و الصعاب الي كتواجه شؤون الحكم و المملكة، ولكن ايلينا كتستاعن بصحابها الي غايعاونوها، الي هوما الساحر ماثيو، ولدو البحار نايومي، ختها ايزابيل، ولد عمها المستشار ستيبان بالاضافة لجدها وجداتها.
ليستة رواد د لفضاء لمسلمين

هادي قائمة ديال الرواد الفضاء لمسلمين، لي طلعو ل لفضاء، فيهم 11 واحد، منهم 10 د رجال، و مرا وحدة. الصلا ف لفضاء. سنات وكالة الفضاء لوطنية لماليزية، مؤتامر فيه 150 عولاما و باحتين مسلمين ف عام 2006 باش يشوفو حل لهاد السؤال، و لي هيا؛ كيفاش تصلي جيهة لكعبة ف لفضاء، دارو اصدار وتيقة معا لبدية ديال 2007 ب عنوان "اداء العبادات في محطة الفضاء الدولية" و لي وافقت عليها مجلس لفتوى لوطني د ماليزيا. وقال الله عز وجل: (وَلِلَّهِ الْمَشْرِقُ وَالْمَغْرِبُ فَاَيْنَمَا تُوَلُّوا فَثَمَّ وَجْهُ اللَّهِ اِنَّ اللَّهَ وَاسِعٌ عَلِيمٌ).
عمر بن الخطاب

ابو حفص عمر بن الخطاب العدوي القرشي لمعروف ب لفاروق هو لخليفة تّاني ف لخلافة رّاشدة، من كبار صحاب عند الرسول محمد، واحد من لعشرة لمبشرين ب الجنة، و كان قاضي و عالم كبير معروف ف ديك الوقت. و شد لخلافة بعد لوفاة ديال ابو بكر الصديق فـ 23 غشت 634 لموافق لـ 22 جمادى الاخرة عام 13 هـ، كان قاضي معروف عليه بلي كينصف لمضلوم و الضعيف سوا كان مسلم ولا ماشي مسلم، و هادشي علاش تسما ب "لفاروق" حيت كيفرق بين لحق و لباطل، و كان معروف ب لفتوحات لاسلامية و لعدل بين الناس ف عهد خلافتو، و هادشي لي كيخليه من اكتر الشخصيات لماترين ف لعالم، و اهم الشخصيات ف لاسلام.
الحسن بن علي

هو حفيد الرسول محمد، و صحابي ولد الصحابي علي بن ابي طالب ولد عم الرسول، واخر خليفة فلخلافة الراشدة يعني هو لخامس لخلفاء الراشدين. [] سماه الرسول سيد شباب لجنة قال: الحسَن والحُسَيْن سيِّدا شبابِ اَهْلِ الجنَّةِ.
هشام بن محمد

هشام بن محمد هو امير علوي ولد سّلطان محمد تالت بن عبد الله، تولد ف نّص ديال لقرن 18م، ومات عام 1799م، هو بات السلطان عبد الرحمن بن هشام، نافس خوتو على لحوكم بعد لموت ديال باهم محمد التالت، بايعاتو قبايل لحوز سلطان على مراكش لفترة قليلة، وتنازل لخوه سليمان بن محمد لي غادي يولي سلطان د لمغريب وغادي يتنازل بعد سنوات ديال لحوكم لصالح ولد خوه عبد الرحمن بن هشام، ومات ف وقت الطاعون ف لمغريب (1799-1800).
أسامة السروت

اسامة السروت كاتب ؤناقد مسراحي مغريبي.
لوتار

لوتار (بالشلحة: ⵍⵓⵜⴰⵕ) ولاّ لوترا هو الة موسيقية امازيغية وترية اصلها من لمغريب، و كتيرشي كاتخدّم ف جوج مناطق، اللي هوما لاطلس لمتوسط و عبدة. لوتار مصاوب من لخشب، و هو على شكل بوعويدة. الطرف لكبير منو (اللي لتحت) سميتو "لكدحة"، و لفوق ديالو سميتو "الدراع" و لا "ليد". لخشب د لوتار ماجي من لارز، و كيتغطا بالجلدة د لمعزي اللي كاتكون مدبوغة. اما لوترات ديال لوتار تاتصايب بلمصارن ديال الجدي، و تاتسمّا "الراغور". لوتار لاصلي كانو فيه 3 د لوترات، و لكن زاد فيه محمد رويشة وترة رابعة باش يعطيه نغمة كتر.
إينازوما إيليڤن

ابطال لكورة ؤلا اينازوما ايليڤن (ب جّاپونية イナズマイレブン) هيا سلسلة مانݣا جاپونية كتبها و رسمها تينيا يابونو مهزوزة من سلسلة تالالعاب د تّيليجو لي صاوباتها شركة ليڤل 5. تنشرت لمانݣا من دار نّشر شوݣاكوكان. ف 2010 فازت هاد سّيرية ب جايزة كودانشا د لمانݣا ف تصنيف لمانݣا تاع دراري صغار ؤ ف 2011 ب جايزة شوݣاكوكان ف نفس تّصنيف. شخصيات دياولها. النجوم. سمية ب جّاپونية: اكاديمية لامبراطورية (帝国学園) سلام. فيدييو اردينا (ب جّاپونية フ ィ デ ィ オ ・ ア ル デ ナ) فرقة د النجوم الجديدة. سمية ب جّاپونية: اكاديمية لامبراطورية لحقيقية (真・帝国学園) لعواصف. سمية ب جّاپونية: اعدادية زينشي (世宇子中学校) كلية زيريا. سمية ب جّاپونية: اكاديمية ايليا (エイリア学園) فرقة د عاصفة ݣيميني. سمية ب جّاپونية: جيميني ستورم (ジェミニストーム) فرقة د ايبشيرو. سمية ب جّاپونية: ايبسيلون (イプシロン) فرقة د جينوس. سمية ب جّاپونية: زا دجينيسيس (ザ・ジェネシス) و كاتعني "تكوين". ب لعربية فريق جينوس فريق برومينوس. سمية ب جّاپونية: پورومينينسو (プロミネンス) و كاتعني "اهمية" فريق ضايمونضاست. سمية ب جّاپونية: ضاياموند ضاست (ダイヤモンドダスト) و كاتعني (غبرة د لماس) النور. سمية ب جّاپونية: اعدادية مانيودجي (漫遊寺中学校) السلام. سمية ب جّاپونية: اعدادية يوكاتو (陽花戸中学校) لپلاج. سمية ب جّاپونية: اعدادية اوميهارا (大海原中学校)
عصام اليوسفي

عصام اليوسفي هوّا كاتب مسراحي، وموطرجيم، و دراماتورج مغريبي. واخد دوكتورا ف الدراسات لمسراحية من لجاميعة د پاري عام 1994، ؤ شاد دابا منصب د مودير د لمعهد لعالي د لفن لمسراحي و تّنشيط تّقافي ف رّباط. كيشرف على بزاف د لورشات د لكتابة لمسراحية، ؤ شارك ف بزاف د الندوات و اللقاءات على لمسرح، ؤ شارك كا عضو ف لجنة تحكيم ف دورات ملتقى ايام الشارقة لمسراحية لي كاتنضمها دائرة التقافة لاماراتية كلا عام. اعمال ديالو.